З А П И С Н И К

 Од 80-та седница на Советот на Општината Битола одржана на ден 05.08.2021 год.

Седницата се одржа во салата за седници на Општина Битола и започна со работа во 10,40 часот.

На седницата беа присутни 23 членови на Советот на Општината: Претседателотот на Советот-Валентин Груевски, Методија Илиевски,Зоран Стојчевски, Жаклина Наумовска, Ристенка Алтипармаковска,Борче Корлевски,Веселин Талевски,Емилија Костурски, Елеонора Илиевска, Зоран Ѓеорѓиев, Владе Шеровски, Елизабета Тодоровска, Виолета Дракалска,Татјана Крнчева, Јован Налбанти, Славе Најдовски, Билјана Поповска, Анита Ангелевска,Александар Мирчевски,Горан Михајловски,Горан Степановски,Елена Трајчевска,Тони Коњановски,Иванчо Тошевски, Николче Јанкуловски,Борче Димитровски,Олга Лозановска, Викторија Христовска, Габриела Илиевска, Иван Чулаковски и Бурим Керими.

На седницата отсутни беа следните советницо:Татјана Крнчева, Елизабета Тодоровска, Борче Димитровски,Тони Коњановски,Елена Трајчевска Емилија Илиевска,Викторија Христовска и Горан Степановски.

 Записникот од 77-ма седница беше ставен на гласање и едногласно усвоен (23ЗА).

 Претседателот на Советот Валентин Груевски го прочита дневниот ред со 17 точки.

 Иванчо Тошевски предложи нова точка на дневниот ред:

 1.Одлука за одвојување на средства од Буџетот на Општина Битола (500.000д.)за помош на настраданите подрачја од пожарите што ја зафатија РСМ (Август 2021) и кои сеуште се во тек.Со Одлуката да се овласти Градоначалничката Наташа Петровска да таа во контакт со градоначалниците од општините од настраданите подрачја да таа одлучи каде ќе бидат донирани средстватата односно кои општини.

 Валентин Груевски предложи 3 нови точки:

1. Одлука за давање на стопанисување на недвижен имот – „Офицерски дом“ и „Кино Манаки“ на ЈОУ Културен и информативен центар Битола.

2. Годишен план за вработување на ОУ,,Стив Наумов” – Битола за 2022год.

3. Програма за измена и дополнување на Програмата за финансирање на изработка на урбанистички планови на подрачјето на Општина Битола за 2021год.

Претседателот даде пауза од 10 мин. за да се одржат коимиии.

Предлогот од Иванчо Тошевски:

1.Одлука за одвојување на средства од Буџетот на Општина Битола (500.000д.)за помош на настраданите подрачја од пожарите што ја зафатија РСМ (Август 2021), беше ставен на гласање и не беше прифатен со 5 гласови ЗА и 15 воздржани.

Предлозите од Валентин Груевски:

1. Одлука за давање на стопанисување на недвижен имот – „Офицерски дом“ и „Кино Манаки“ на ЈОУ Културен и информативен центар Битола, беше ставен на гласање и прифатен со 15 гласови ЗА.

2. Годишен план за вработување на ОУ,,Стив Наумов” – Битола за 2022год.беше ставен на гласање и прифатен со 15 гласови ЗА.

3. Програма за измена и дополнување на Програмата за финансирање на изработка на урбанистички планови на подрачјето на Општина Битола за 2021год., беше ставен на гласање и прифатен со 15 гласови ЗА.

За работа на седницата беше предлоажен и со 15 гласови ЗА и 3 против усвоен следниот

Д Н Е В Е Н Р Е Д

1. Одлука за измена на распоредот на средствата во Буџетот на Општина Битола за 2021год.

2. Програма за измена и дополнување на Програмата за економски развој во Општина Битола за 2021год.

3. Програма за измена и дополнување на Програмата за развојни планови на Општина Битола за период 2021-2023год.

4. Програма за измена и дополнување на програмата за уредување на градежно земјиште на подрачјето на Општина Битола за 2021год.

5. Одлука за изменување на Одлуката за престанок на трајно користење и пренесување на право на сопственост на движна ствар – автобус.

6. Одлука за изменување на Одлуката за престанок на трајно користење и пренесување на право на сопственост на движни ствари – минибуси.

7. Одлука за изменување на Одлуката за основање на Јавна општинска установа Културен и Информативен Центар Битола.

8. Стратегијата на меѓуетничка интеграција во образованието и младинското учество на Општина Битола.

9. Извештај од Комисијата за процена на штети од елементарни непогоди од невремето -град, во месец Мај 2021год.

10. Извештајот од Комисијата за процена на штети од елементарни непогоди од невремето -град, во месец Јули 2021год.

11. Годишен план за вработување на ОУ,,Коле Канински” – Битола за 2022год.

12. Годишен план за вработување на ОУ,,Крсте Петков Мисирков” с.Бистрица – Битола за 2022год.

13. Годишен план за вработување на ЈОУДГ,,Естреа Овадија Мара” – Битола за 2022год.

14. Решение за давање согласност за формирање на паралелки со помал број на ученици во основните училишта на подрачјето на Општина Битола за учебната 2021/2022год.

15. Решение за давање согласност за формирање на паралелки со помал број на ученици во средните училишта на подрачјето на Општина Битола за учебната 2021/2022год.

16. Решение за давање согласност на Одлуката за одобрување на ништење на опрема што се наоѓа во пописните листи на ЈОУДГ ,,Естреа Овадија Мара” – Битола од 2020год. и претходните години.

17. Решение за давање согласност на Одлуката за зголемување на платите на сите вработени во КЈП Нискоградба – Битола.

18. Одлука за давање на стопанисување на недвижен имот – „Офицерски дом“ и „Кино Манаки“ на ЈОУ Културен и информативен центар Битола.

19. Годишен план за вработување на ОУ,,Стив Наумов” – Битола за 2022год.

20. Програма за измена и дополнување на Програмата за финансирање на изработка на урбанистички планови на подрачјето на Општина Битола за 2021год.

 1.

 Борче Корлевски рече,членовите на Комисијата за финансии и Буџет го разгледа материјалот по точките:1,5,6,9,10,11,12,13,16 и 17 а глсањето за точките 5,6 и 16 се гласало со 4 гласови ЗА, а за точките:1,9,10,11,12,13 и 17 се гласало со 3 гласови ЗА и 1 воздржан.За 18 и 19-та точка се гласал осо 3 гласови ЗА.

 Одлуката за измена на распоредот на средствата во Буџетот на Општина Битола за 2021год., беше ставена на гласање и донесена со 17 гласови ЗА.

 2.

 Жаклина Наумовска рече,членовите на Комисијата за ЕР го разгледа материјалот по точката под ред.бр. 2 и за истата се гласало со 2 гласови ЗА и 1 воздржан.

 Програмата за измена и дополнување на Програмата за економски развој во Општина Битола за 2021год, беше ставена на гласање и донесена со 17 гласови ЗА и 3 воздржани.

 3.

 Методија Илиевски рече,членовите на Комисијата за јавни и комунални дејности го разгледале материјалот по точката 3 и 4 а се гласале со 3 гласови ЗА.

Програмата за измена и дополнување на Програмата за развојни планови на Општина Битола за период 2021-2023год.,беше ставена на гласање и донесена со 15 гласови ЗА и 5 воздржани.

 4.

Програмата за измена и дополнување на програмата за уредување на градежно земјиште на подрачјето на Општина Битола за 2021год.беше ставена на гласање и донесена со 15 гласови ЗА и 5 воздржани.

 5.

Одлуката за изменување на Одлуката за престанок на трајно користење и пренесување на право на сопственост на движна ствар – автобус, беше ставена на гласање и едногласно донесена (22ЗА).

 6.

Одлуката за изменување на Одлуката за престанок на трајно користење и пренесување на право на сопственост на движни ствари – минибуси, беше ставена на гласање и едногласно донесена (22ЗА).

 7.

Емилија Костурски рече,членовите на Комисијата за јавни дејности го разгледале материјалот по точките: 7,8,14,15,За тичката 7 се гласало со 3 гласови ЗА и 1 против,а за точките 8,14 и 15 се гласало со 4 гласови ЗА.

Одлуката за изменување на Одлуката за основање на Јавна општинска установа Културен и Информативен Центар Битола, беше ставена на гласање и донесена со 15 гласови ЗА.

 8.

Стратегијата на меѓуетничка интеграција во образованието и младинското учество на Општина Битола, беше ставена на гласање и едногласно прифатена (22ЗА).

 9.

Извештајот од Комисијата за процена на штети од елементарни непогоди од невремето -град, во месец Мај 2021год., беше ставен на гласање и едногласно усвоен (22ЗА).

 10.

Извештајот од Комисијата за процена на штети од елементарни непогоди од невремето -град, во месец Јули 2021год., беше ставен на гласање и едногласно усвоен (22ЗА).

 11.

 Годишниот план за вработување на ОУ,,Коле Канински” – Битола за 2022год., беше ставен на гласање и прифатен со 15 гласови ЗА и 4 против.

 12.

Годишниот план за вработување на ОУ,,Крсте Петков Мисирков” с.Бистрица – Битола за 2022год.,беше ставен на гласање и прифатен со 15 гласови ЗА и 4 против.

 13.

Годишниот план за вработување на ЈОУДГ,,Естреа Овадија Мара” – Битола за 2022год., беше ставен на гласање и прифатен со 15 гласови ЗА и 5 против.

 14.

Решението за давање согласност за формирање на паралелки со помал број на ученици во основните училишта на подрачјето на Општина Битола за учебната 2021/2022год.беше ставено на гласање и едногласно донесено (22ЗА).

 15.

Решението за давање согласност за формирање на паралелки со помал број на ученици во средните училишта на подрачјето на Општина Битола за учебната 2021/2022год., беше ставено на гласасе и едногласно донесено (22ЗА).

 16.

Решението за давање согласност на Одлуката за одобрување на ништење на опрема што се наоѓа во пописните листи на ЈОУДГ ,,Естреа Овадија Мара” – Битола од 2020год. и претходните години, беше ставено на гласање и едногласно донесено (22ЗА).

 17.

Борче Корлевски потсети дека оваа власт во 2017г. ЈКП Нискоградба го наследи со фингирани сметки и основен долг од половина милион Евра,точната загуба беше над 32 милиони д. а оваа година ЈП има добивка од околу 100.000д.и додаде дека со одлуката која се носи на седницата се дозволува и покачување на личните доходи на вработените што е во интерес на вработените а и мотив за подобра услуга.

Иванчо Тошевски смета дека СДСМ е во очај затоа се фали со кадровско решение од ЛДП, а за фингираните сметки може да кажат членовите на УО на Нискоградба кој во 2017г.гласал позитивно салдо за третиот квартал, а доколу оваа власт беше способна да покаже повисоко ниво на реализација на капитални расходи-повеќе од сигурно и ЈП-ја ќе имаа многу поголем обем на работа, а го прифаќаат покачивањето на личните доходи на вработените.

Борче Корлевски праша Како може неуспешно ЈП да зголемува плати и Како може ЈП да враќа кредити земени без согласност на Советот кои биле оставени на оваа власт?Напомена од отпис на стари долгови се стигна до 10 милиони д,. а додаде и тоа дека во сите останати ЈП-ја во градот има зголемување на платите.

Иванчо Тошевски рече дека оваа власт на СДСМ во ЈП-ја за 4 години вработи повеќе одколку што ВМРО ДПМНЕ вработи за 12 години владеење.Смета дека успешноста на едно ЈП се мери по инвестирање во основни средства,по зголемениот обем на работа и покачување на плата според зголемување на продуктивноста на секој вработен.

Зоран Стојчевски во однос на вработувањата во ЈП-ја потсети на вработувањата кои ги правела предходната власт и рече, вработувањата во ЈП-ја се оправдани затоа што е зголемен обемот на работа во истите, а доколку немаше профит-немаше да има и вработувања.

Решението за давање согласност на Одлуката за зголемување на платите на сите вработени во КЈП Нискоградба – Битола, беше ставено на гласање и едногласно донесено (22ЗА).

 18.

Одлуката за давање на стопанисување на недвижен имот – „Офицерски дом“ и „Кино Манаки“ на ЈОУ Културен и информативен центар Битола, беше ставена на гласање и донесена со 14 гласови ЗА.

 19.

Годишниот план за вработување на ОУ,,Стив Наумов” – Битола за 2022год., беше ставен на гласање и усвоен со 14 гласови ЗА и 5 против.

 20.

Зоран Стојчевски рече,членовите на Комисијата за урбанизам го разгледале материјалот по точката и за истиот се гласало со 3 гласови ЗА.

Програмата за измена и дополнување на Програмата за финансирање на изработка на урбанистички планови на подрачјето на Општина Битола за 2021год., беше ставена на гласање и едногласно донесена (22ЗА).

Седницата заврши во 12,15 часот.

Седницата се снимаше на аудио касети и по нив се водат забелешки.

Седницата ја обработи Ленче В.Гареска,референт за седници.

Бр..09-117/2 ПРЕТСЕДАТЕЛ

05.08.2021 год. На Советот на Општина Битола

Б и т о л а Валентин Груевски